16 Yobo atyaki makanisi na ye nyonso kaka na mitungisi na ye mpe yango esalaki ete atalela te mpasi na ye ndenge Yehova azalaki kotalela yango. (Yobo 42:3-6) Ntango mosusu, mikakatano na biso ekoki mpe kosala ete tómona te lobɔkɔ ya Nzambe. Nini ekoki kosalisa biso tómona oyo Nzambe asalaka mpo na biso? Tosengeli kokanisaka na mozindo na oyo Biblia elobi mpo na mikakatano na biso. Na nsuka, Yehova akokóma mpenza moto ya solo epai na biso, mpe biso tokoloba ete: “Nayokaki yo na nsango, kasi sikoyo liso na ngai emoni yo.”